கேள்வி: பட்டகப்பட்டி - பெருங்கற்காலச் சின்னங்கள் குறித்து விரிவாக சொல்லுங்கள்.
பதில்: இந்த ஊரில் இருந்து சந்தூர் செல்லும் சாலையி்ன் இரு புறங்களிலும் பெருங்கற்காலம் ஈமச்சின்னங்கள் நிறைந்துள்ளன. இங்கு காணப்படும் ஈமச்சின்னங்கள் கல் வட்டம், கல்திட்டை வகையைச் சேர்ந்தவை. பட்டகபட்டியில் உள்ள கல்திட்டைகள் உயரம் குறந்தவையாக உள்ளன. கரடுமுரடான நான்கு கற்பலகைகள் ஒன்றோரு ஒன்று மிக நெருக்கமாக நிறுத்திவைக்கபட்டுள்ளன. இந்த கல்திட்டைகளின் கற்பலகைகள் பாதி பூமியில் புதைந்து உள்ளன. தரை மட்டத்திற்கு மேலே பாதி மட்டும் தெரிகின்றன. இந்த கல்திட்டைகளில் U வடிவ இடுதுளைது இடப்பட்டுள்ளது. இடுதுளையானது ஒரு ஆள் நுழையும் அளவு பெரியதாக அமைக்கபட்டுள்ளது. இங்கு பல அளவுகளில் நூற்றுக்கு மேற்பட்ட கல் வட்டம் உள்ளன. இதில் பெரிய அளவு கல்வட்டங்கள் 37 அடி முதல் 46 அடிவரை விட்டம் கொண்டுள்ளன.